

**MUHU VALLAVALITSUS**

**MÄÄRUS**

**Muhu valla kriisikomisjoni põhimäärus**

Liiva ….. juuli 2025 nr

Määrus kehtestatakse hädaolukorra seaduse § 6 lõigete 1 ja 5 alusel.

**§ 1. Üldsätted**

(1) Muhu valla kriisikomisjon (edaspidi *komisjon*) on Muhu Vallavalitsuse (edaspidi vallavalitsus) poolt moodustatud Muhu valla territooriumil alaliselt tegutsev komisjon, mille eesmärgiks on elanikkonna kaitse koordineerimine ja korraldamine Muhu vallas.

(2) Komisjon juhindub oma tegevuses Eesti Vabariigi ja Muhu valla õigusaktidest ning käesolevast põhimäärusest.   
  
(3) Komisjoni teenindab vallavalitsuse kantselei.

**§ 2. Komisjoni koosseis**

(1) Komisjoni koosseisu kuuluvad järgmiste ametkondade ja ettevõtete esindajad:

1) Muhu Vallavalitsus kui ametiasutus (edaspidi valla ametiasutus);  
2) Muhu Valla Kommunaalamet (edaspidi kommunaalamet);  
3) Muhu Vabatahtlik Päästekomando (edaspidi VPK);  
4) Muhu Merepääste Selts;  
5) Muhu radaripost;  
6) Kaitseliit;  
7) Päästeamet;  
8) Politsei–ja Piirivalveamet (edaspidi PPA).  
  
(2) Komisjoni koosseisu võib lisada muude elutähtsate teenuste osutajate esindajaid.

(3) Komisjoni isikkoosseis kinnitatakse vallavanema käskkirjaga.   
  
(4) Komisjoni esimeheks on vallavanem. Komisjoni aseesimees valitakse kinnitatud isikkoosseisu esimesel koosolekul poolthäälte enamusega komisjoni liikmete seast. Isikkoosseisu muutmine ei too automaatselt kaasa uue aseesimehe valimist.   
  
(5) Komisjoni tööd juhib komisjoni esimees, tema äraolekul komisjoni aseesimees.  
  
(6) Komisjoni liikmed on kohustatud teatama enda kontaktandmed (telefoninumbrid tööl, kodus, mobiiltelefon, e-post, kodune aadress) ja teavitama koheselt oma kontaktandmete muutustest komisjoni esimeest ja valla kantseleid.

**§ 3. Komisjoni ülesanded**

(1) Komisjoni ülesanded on:  
1) kriisireguleerimisalane koostöö riigiasutuste ja teiste kriisikomisjonidega;  
2) arvamuse andmine Muhu valla riskianalüüsi eelnõu kohta;

3) sisendi andmine vallavalitsusele hädaolukorra lahendamise plaani koostamiseks;  
4) koostöös Päästeametiga oma haldusterritooriumil paiknevate võimalike evakuatsioonikohtade määramine ning evakuatsioonikohtade kasutusele võtmiseks evakuatsioonikohtade plaani koostamine;   
5) hädaolukorras evakuatsioonikohtade kasutusele võtmisel ning majutuse ja toitlustamise korraldamisel Päästeameti abistamine;  
6) osalemine elutähtsa teenuse kirjelduse ja toimepidevuse nõuete määruse väljatöötamisel;

7) elanikkonna teavitamise tagamine elutähtsa teenuse katkestusest ning tegutsemiseks käitumisjuhiste andmine;

8) hädaolukorras abivajajate väljaselgitamine ja nende abistamise;

9) vajaduse korral hädaolukorra juhi abistamine hädaolukorra lahendamisel ja teabevahenduse korraldamisel ning hädaolukorra juhi antud ülesannete täitmine;

10) vajaduse korral eriolukorra juhi abistamine eriolukorra väljakuulutamise põhjustanud hädaolukorra lahendamisel ja teabevahenduse korraldamisel ning eriolukorra juhi antud ülesannete täitmine;  
11) valla territooriumil hädaolukorra järgsetel taastamistöödel, kahjude hindamisel ja kulude arvestuse korraldamisel abistamine;  
12) regionaalsele kriisikomisjonile kord aastas komisjoni tegevustest kokkuvõtte ning järgmise aasta tööplaani koostamine ja esitamine;   
13) hädaolukorra lahendamise võime kontrollimiseks või harjutamiseks korraldataval kriisireguleerimisõppusel osalemine.

14) Muhu valla kriisireguleerimise õppuse kava kooskõlastamine, õppuse kokkuvõtete ning järelduste koostamine.

(2) Komisjonile pandud ülesannete täitmiseks ja kriisireguleerimise ladusamaks koordineerimiseks

1) tutvub komisjon tegevuspiirkonda puudutavate hädaolukorra riskianalüüsidega ning koostatud ja omavalitsusüksusele esitatud hädaolukorra lahendamise plaanidega (HOLP);  
2) kaardistab omavalitsusüksuse territooriumil olevad ressursid, mida võimalik hädaolukorra lahendamisel kasutada;  
3) jälgib ohutuse ja turvalisuse tagamiseks riiklike järelevalveasutuste ettekirjutuste täitmist omavalitsusüksuse hallatavates asutustes.

**§ 4. Komisjoni õigused**

(1) Komisjonil on õigus:   
1) saada komisjoni pädevusse kuuluvates küsimustes asutustelt ning elutähtsate teenuste osutajatelt vajalikku informatsiooni teenuste kohta ning komisjoni tööks vajalikke materjale;  
2) teha ettepanekuid hädaolukorra lahendamiseks ja / või likvideerimiseks vajalike rahaliste vahendite planeerimiseks eelarvesse;

3) teha ettepanekuid riskianalüüsi tulemuste arvestamiseks valla arengukavades;  
4) anda arvamusi ja teha ettepanekuid valla kriisireguleerimise valdkonda kuuluvate õigusaktide eelnõudesse;   
5) teha vallavalitsusele ettepanekuid kriisireguleerimisalaste analüüside läbiviimiseks ja eksperthinnangute tellimiseks;

6) luua töögruppe komisjoni eesmärkide täitmiseks;   
7) saada pädevatelt riigiasutustelt kriisireguleerimisalast nõustamist ja koolitusi;  
8) teha koostööd pädevate riigiasutuste, teiste omavalitsustega ja ettevõtetega.

**§ 5. Komisjoni töökord**

(1) Komisjoni koosoleku kutsub kokku ja koosolekut juhatab komisjoni esimees, tema puudumisel aseesimees.  
  
(2) Komisjoni koosolekud on korralised või erakorralised.   
  
(3) Komisjoni korraline koosolek toimub vähemalt üks kord aastas vastavalt komisjoni kinnitatud tööplaanile.  
  
(4) Komisjoni erakorralise koosoleku kutsub kokku komisjoni esimees või tema äraolekul komisjoni aseesimees vastavalt vajadusele.

(5) Komisjoni liikmetel on õigus teha komisjoni esimehele ettepanek komisjoni erakorralise koosoleku kokkukutsumiseks.

(6) Komisjoni liikmel on õigus teha ettepanek komisjoni istungile ekspertide ja teiste komisjoniväliste isikute kutsumiseks. Ekspertide, ajakirjanike ja teiste komisjoniväliste isikute osalemise komisjoni istungil otsustab komisjoni esimees.

(7) Komisjoni istungid ja otsused protokollitakse ja vormistatakse kolme tööpäeva jooksul. Protokolli allkirjastab koosoleku juhataja.

(8) Komisjon kinnitab oma protokollilise otsusega vajalikud juhendmaterjalid hädaolukorras tegutsemiseks.

(9) Komisjoni teenindab ametiasutuse kantselei, kes:

1) korraldab komisjoni asjaajamist;   
2) valmistab ette komisjoni istungid;

3) protokollib komisjoni istungid;   
4) säilitab komisjoni istungite protokollid.

**§ 6. Põhimääruse muutmise kord, vaidlustamine ja jõustumine**

(1) Põhimääruse ja selle muudatused kinnitab vallavalitsus komisjoni ettepanekul.

(2) Tunnistada kehtetuks Muhu Vallavalitsuse 21.12.2018. a määrus nr 4 „Muhu valla kriisikomisjoni moodustamine ja komisjoni põhimääruse kinnitamine“.  
  
(3) Määrus jõustub kolmandal päeval pärast Riigi Teatajas avaldamist.

/allkirjastatud digitaalselt/

Raido Liitmäe /allkirjastatud digitaalselt/

vallavanem Ave Toomsalu

vallasekretär